
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 525 

23 Μαρτίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση αρμοδιοτήτων στους Υφυπουργούς Αγροτι¬ 
κής Ανάπτυξης και Τροφίμων Ευάγγελο Μπασιάκο 


και Αλέξανδρο Κοντό. 1 

Χορήγηση άδειας ίδρυσης και λειτουργίας Σχολής Βυ¬ 
ζαντινής Μουσικής στην Ιερά Μητρόπολη Καρπε¬ 
νησιού . 2 

Προσθήκη τμημάτων στο παράρτημα του Ωδείου Νί¬ 
κου Σκαλκώτας στη Μυτιλήνη. 3 

Συγκρότηση Διοικητικής Επιτροπής Στρατιωτικών Επι¬ 
τάξεων Ν. Καστοριάς. 4 

Τροποποίηση συστατικής πράξης Δημ. Επιχείρησης Ρα¬ 
διόφωνου «ΔΗΜΟΤΙΚΟ ΡΑΔΙΟΦΩΝΟ ΠΟΛΥΓΥΡΟΥ» 5 
Σύσταση Κέντρου Αθλητικών θεμάτων του Δήμου Τρί- 

γλιας. 6 

Κατάργηση του Ν.Π.Δ.Δ. με την επωνυμία «Πρότυπο 

Γηροκομείο Πολυγύρου». 7 

Χορήγηση άδειας ασκήσεως επαγγέλματος Κοιν. Λει¬ 
τουργού στηνΤσιαούσηΧαρίκλειατου Αλεξ. κάτοι¬ 
κο Πατρών. 8 

Καθιέρωση υπερωριακής εργασίας Α' εξαμήνου 2004 
για τις ανάγκες ποιοτικού και ποσοτικού ελέγχου 

των υπαλλήλώντης Ν.Α. Καστοριάς. 9 

Αναγνώριση Συλλόγου με την επωνυμία «Σύλλογος 
Γονέων και Φίλων του Κέντρου Δημιουργικής Απα¬ 
σχόλησης Α με Α της Δημοτικής Επιχείρησης Πο¬ 
λύπλευρης Ανάπτυξης Γιαννιτσών ΔΕΠΑΓ» ως ειδι- 


κώς φιλανθρωπικό. 10 

Μεταφορά κενών οργανικών θέσεων Δ. Ε. Π. σε Τμήμα¬ 
τα του Πανεπιστημίου Θεσσαλίας. 11 

Κανονισμός Καθορισμού Τελών για Ενέργειες επί Ονο¬ 
μάτων Χώρου (Ωοπιαίπ Ναπίθε) με κατάληξη .ςι·.... 12 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 21959/Δ4/1.3.2004 από¬ 
φαση του Υπουργού Εθνικής Παιδείας και Θρη¬ 


σκευμάτων. 13 

Διόρθωση σφάλματος στην 170306/9.1.2004 απόφαση 
του Υπουργού Εργασίας και Κοινωνικών Ασφαλίσε¬ 
ων που δημοσιεύθηκε στο ΦΕΚ 260/Β/10.2.2004 14 


Διόρθωση σφάλματος στην 170307/9.1.2004 απόφα¬ 
ση του Υπουργού Εργασίας και Κοινωνικών Ασφα¬ 
λίσεων που δημοσιεύθηκε στο ΦΕΚ 259/Β/ 

10.2.2004 . 15 

Διόρθωση σφάλματος στην 07/ΔΤΑ/18339/03+296/ 

26.1.2004 απόφαση Γενικού Γραμματέα Περιφέ¬ 
ρειας Αττικής. 16 


ΑΠΟΦΑΣΕΙ Σ 

Αριθ. 230642 (1) 

Ανάθεση αρμοδιοτήτων στους Υφυπουργούς Αγροτικής 
Ανάπτυξης καιΤροφίμων Ευάγγελο Μπασιάκο και Αλέ¬ 
ξανδρο Κοντό. 

Ο ΠΡΩΘΥΠΟΥΡΓΟΣ- 
Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Των άρθρων 81 και 83 του Συντάγματος 

β. Του άρθρου 16παρ.1 και 22 παρ. 3 του Ν. 1558/1985 
«Κυβέρνηση και Κυβερνητικά Όργανα» (ΦΕΚ Α 137). 

γ. Του άρθρου 29 Ατού Ν.1558/1985 (ΦΕΚΑ 137) όπως 
προστέθηκε με το άρθρο 27του Ν. 2081/1992 (ΦΕΚΑ 154) 
και αντικαταστάθηκε με το άρθρο 1 παρ. 2 περ. α του Ν. 
2469/1997 (ΦΕΚΑ38). 

δ. Του Προεδρικού Διατάγματος 402/1988 «Οργανι¬ 
σμός του Υπουργείου Γεωργίας», όπως τροποποιήθηκε 
μεταγενέστερα (ΦΕΚΑ 187). 

ε. Του Προεδρικού Διατάγματος 121/2004 «Διορισμός 
Υπουργών και Υφυπουργών» (ΦΕΚ 84 Α). 

2. Την 710/2.12.1992 απόφαση του Πρωθυπουργού 
«Σύσταση δέκα τριών (13) Υφυπουργών» (ΦΕΚ Β 172). 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού προϋπολογισμού, 
αποφασίζουμε: 

Άρθρο 1 

1. Ο Υπουργός Αγροτικής Ανάπτυξης και Τροφίμων, 
έχει την ευθύνη για τη διαμόρφωση της πολιτικής του 
Υπουργείου στα πλαίσια της γενικότερης κυβερνητικής 

πολιτικής και των αποφάσεων του Υπουργικού Συμβουλί¬ 
ου και των άλλων συλλογικών κυβερνητικών οργάνων και 
είναι αρμόδιος για όλα τα θέματα, που αφορούν στα ετή¬ 
σια και πολυετή προγράμματα ιδιωτικών και δημοσίων 
επενδύσεων, στα προγράμματα ανάπτυξης και στα μέτρα 
πολιτικής τιμών και οικονομικών ενισχύσεων. 

Άρθρο 2 

1. Στον Υφυπουργό Αγροτικής Ανάπτυξης και Τροφί¬ 
μων Ευάγγελο Μπασιάκο αναθέτουμε την άσκηση των 
αρμοδιοτήτων που απορρέουν από τις κείμενες διατάξεις 
για τα αντικείμενα: 

α) της Γενικής Διεύθυνσης Φυτικής Παραγωγής του 
Υπουργείου Αγροτικής Ανάπτυξης και Τροφίμων πλην 
των Τμημάτων: 

α) Δημητριακών και β) Καπνού, Αρωματικών και Φαρμα¬ 
κευτικών Φυτών της Διεύθυνσης Παραγωγής και Αξιοποί¬ 
ησης Προϊόντων Φυτών Μεγάλης Καλλιέργειας 
β) της Γενικής Διεύθυνσης Αλιείας 
γ) της Γενικής Διεύθυνσης Ανάπτυξης και Προστασίας 
Δασών και Φυσικού Περιβάλλοντος 
δ) της Διεύθυνσης Μεταποίησης, Τυποποίησης και Ποι¬ 
οτικού Ελέγχου Προϊόντων Φυτικής Παραγωγής του 
Υπουργείου Αγροτικής Ανάπτυξης και Τροφίμων. 

2. Στον Υφυπουργό Αγροτικής Ανάπτυξης και Τροφί¬ 
μων Αλέξανδρο Κοντό αναθέτουμε την άσκηση των αρ¬ 
μοδιοτήτων που απορρέουν από τις κείμενες διατάξεις 
για τα αντικείμενα: 

α) της Γ ενικής Διεύθυνσης Κτηνιατρικής του Υπουργεί¬ 
ου Αγροτικής Ανάπτυξης και Τροφίμων 
β) της Γενικής Διεύθυνσης Ζωικής Παραγωγής του 
Υπουργείου Αγροτικής Ανάπτυξης και Τροφίμων 
γ) της Γενικής Διεύθυνσης Γεωργικών Εφαρμογών και 
Έρευνας πλην των Διευθύνσεων Γεωργικών Εφαρμογών 
και Έρευνας του Υπουργείου Αγροτικής Ανάπτυξης και 
Τροφίμων 

δ) της Διεύθυνσης Διαχείρισης Μητρώων του Υπουρ¬ 
γείου Αγροτικής Ανάπτυξης και Τροφίμων 
ε) της Διεύθυνσης Βιολογικής Γεωργίας του Υπουργεί¬ 
ου Αγροτικής Ανάπτυξης και Τροφίμων 
στ) τωνΤμημάτων: α) Δημητριακών και β) Καπνού, Αρω¬ 
ματικών και Φαρμακευτικών Φυτών της Διεύθυνσης Πα¬ 
ραγωγής και Αξιοποίησης Προϊόντων Φυτών Μεγάλης 
Καλλιέργειας 

Άρθρο 3 

Στους ανωτέρω Υφυπουργούς αναθέτουμε επίσης την 
άσκηση της αρμοδιότητας της πρότασης για την έκδοση 
κανονιστικών και ατομικών πράξεων και αποφάσεων που 
ανάγονται στις αρμοδιότητες των αντικειμένων του άρ¬ 
θρου 2 της παρούσας. 

Άρθρο 4 

Από τις αρμοδιότητες που αναθέτουμε στους ανωτέρω 
Υφυπουργούς με τα προηγούμενα άρθρα της παρούσας, 
εξαιρούνται και ασκούνται μόνο από τον Υπουργό Αγρο¬ 
τικής Ανάπτυξης και Τ ροφίμων : 
α) Η νομοθετική πρωτοβουλία 

β) Η σύσταση και συγκρότηση όλων εν γένει των συμ¬ 
βουλίων, ομάδων εργασίας καιεπιτροπώνπάσηςφύσεως 
γ) Η συγκρότηση των Διοικητικών Συμβουλίων των Επο¬ 
πτευόμενων Οργανισμών από τις Υπηρεσίες του άρθρου 
2 Νομικών Προσώπων, Οργανισμών και Ιδρυμάτων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μαρτίου 2004 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Α. ΚΑΡΑΜΑΝΛΗΣ 

Ο ΥΠΟΥΡΓΟΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθ. 23233/642 (2) 

Χορήγηση άδειας ίδρυσης και λειτουργίας Σχολής Βυ¬ 
ζαντινής Μουσικής στην Ιερά Μητρόπολη Καρπενησιού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 191/2003 «Οργανισμός Υπουργείου Πο¬ 
λιτισμού» (ΦΕΚ 146/Α/2003). 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γ εν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ.του ΥΠ.ΠΟ». (ΦΕΚ987/Β/28.11.91). 

6. Το από 10.2.2004 πρακτικό αυτοψίας της Διεύθυνσης 
Τεχνικών Υπηρεσιώντης Νομαρχίας Ευρυτανίας. 

7. Την από 21.11.2003 αίτηση της Ιεράς Μητρόπολης 
Καρπενησιού, αποφασίζουμε: 

1. Χορηγούμε στην Ιερά Μητρόπολη Καρπενησιού 
άδεια ίδρυσης και λειτουργίας Σχολής Βυζαντινής Μου¬ 
σικής που θα στεγαστεί σε κτίριο του Ιερού Ναού Ευρυ- 
τάνων Αγίων επί της οδού Παναγίας Προυσιωτίσης αρ. 89 
στην Πλατανιά Καρπενησιού και θα έχει την επωνυμία 
«Σχολή Βυζαντινής Μουσικής Ιεράς Μητροπόλεως Καρ¬ 
πενησιού Δημήτριος Κυφιώτης». 

2. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

3. Η άδεια ισχύει από το α’ εξάμηνο του σχολικού έτους 
2004-2005. 

- Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2004 

Με εντολή Υπουργού 
Η Διευθύντρια 
ΒΑΣΙΛΙΚΗ ΑΛΕΞΙΟΥ 

- ♦ - 

Αριθ. 23249/643 (3) 

Προσθήκη τμημάτων στο παράρτημα του Ωδείου Νίκου 
Σκαλκώτας στη Μυτιλήνη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 191/2003 «Οργανισμός Υπουργείου Πο¬ 
λιτισμού». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Τον Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/33992/31.8.87 «προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

6. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού και δικαιώματος υπογρα¬ 
φής «Με εντολή Υπουργού» στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων 
της Κ.Υ. του ΥΠ.ΠΟ» (ΦΕΚ 987/Β/28.11.91). 

7. Την 49242/23.8.2002 απόφαση «Χορήγηση άδειας 
ίδρυσης και λειτουργίας Μουσικής Σχολής στη Σεβαστή 
Στελιάτου» (ΦΕΚ 1127/τΒ/28.8.2002). 

8. Την από 2.2.2004 αίτηση με τα συνημμένα δικαιολο- 
γητικά, αποφασίζουμε: 

1. Συμπληρώνουμε την 23313/τΒ/16.10.1990 απόφασή 
μας (ΦΕΚ688/τΒ/1990) και εγκρίνουμε τη λειτουργία του 
τμήματος «πνευστών στο παράρτημα του Ωδείου Νίκος 
Σκαλκώτας στη Μυτιλήνη, από το Β' εξάμηνο του σχολι¬ 
κού έτους 2003 - 2004. 

- Από τις διατάξεις αυτής της απόφασης δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 18 Μαρτίου 2004 

Με εντολή Υπουργού 
Η Διευθύντρια 
ΒΑΣΙΛΙΚΗ ΑΛΕΞΙΟΥ 

-♦- 

Αριθ. 0741 (4) 

Συγκρότηση Διοικητικής Επιτροπής Στρατιωτικών 
Επιτάξεων Ν. Καστοριάς. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 32 του Ν. 4442/29 «Περί 
Στρατιωτικών και Ναυτικών Εισφορών και Ναυλώσεων, 
όπως τροποποιήθηκε από το άρθρο 1 του Ν.Δ. 380/47 και 
το άρθρο 12του Ν. Δ. 611/77. 

2. Την Φ.85140/371372-Σ 1619/4.3.1980 διαταγή του Γε¬ 
νικού Επιτελείου Στρατού. 

3. Τις διατάξεις του άρθρου 9του Ν. 1649/86 σύμφωνα 
με τις οποίες το Διοικητικό Δικαστήριο Στρατιωτικών Επι¬ 
τάξεων μετονομάσθηκε σε Διοικητική Επιτροπή Στρατιω¬ 
τικών Επιτάξεων. 

4. Τις όμοιες του Π.Δ. 115/84 και τις Διοικητικές οδηγίες 
ΔΟΙ/ΓΕΣ. 

5. Το 16/30.1.2004 έγγραφο του Πρωτοδικείου Καστοριάς. 

6. Το Φ.851 .1/4/58655 Σ. 2311/9.10.2003 έγγραφο του 
Α' Σώματος Στρατού. 

7. Την 4196/2001 (ΦΕΚ 988/τ.Β/30.7.2001) απόφασή 
μας «Περί εξουσιοδότησης κλπ». 

8. Το γεγονός ότι λειτουργεί κτηματική υπηρεσία στο 
Νομό μας, αποφασίζουμε: 


Συγκροτούμε για το έτος 2004 την Διοικητική Επιτροπή 
Στρατιωτικών Επιτάξεων Νομού Καστοριάς αποτελούμε- 
νη από τους εξής: 

1. Δέσποινα Βεζυρίδου, Πρωτόδικη Καστοριάς, ως 
Πρόεδρο. 

2. Παρασκευή Φωστηρίδου Δικαστική Λειτουργός, ανα- 
πληρούμενη από την Αικατερίνη Παπαγιάννη, Πρωτόδικη 
Καστοριάς. 

3. Τόλος Νικόλαος, Ανχης ΠΖτης 15ης ΤΑΞΠΖ αναπλη- 
ρούμενο από τον Νικολαίδη Χρήστο, Τχης ΠΖ της 15ης 
ΤΑΞΠΖ. 

4. Ζαχαράκης Σπυρίδων, Αγος ΠΖτης 15ης ΤΑΞΠΖ ανα- 
πληρούμενο από τον Κορδούλη Γεώργιο, Αγος ΠΖ 
της-15ης ΤΑΞΠΖ. 

5. Νικόλαο Χάτσιο Προϊστάμενο της Κτηματικής Υπηρε¬ 
σίας του Νομού μας αναπληρούμενο από τον Μήτσιο Στέ¬ 
φανο της ίδιας υπηρεσίας. 

Καθήκοντα προέδρου θα εκτελεί ο αρχαιότερος Πρω¬ 
τόδικης, ενώ τα του Επιτρόπου ο Εισαγγελέας της έδρας 
του Νομού. 

Γραμματέας ορίζεται η υπάλληλος της Δ/νσης Τοπ/κής 
Αυτ/σης και Δ/νσης Ν. Καστοριάς, Μαριάννα Φίσκα ανα- 
πληρούμενη από την Δέσποινα Πελαγίδου, υπάλληλο της 
ίδιας υπηρεσίας. 

Η θητεία των μελών της ανωτέρω Επιτροπής είναι ετή¬ 
σια και ισχύει από της δημοσιεύσεως της απόφασης αυ¬ 
τής στην Εφημερίδα της Κυβερνήσεως. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 2 Φεβρουάριου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
ΧΡΙΣΤΙΝΑ ΧΑΣΟΥ 

-♦- 

Αριθ. 1234 (5) 

Τροποποίηση συστατικής πράξης Δημ. Επιχείρησης 
Ραδιοφώνου «ΔΗΜΟΤΙΚΟ ΡΑΔΙΟΦΩΝΟ ΠΟΛΥΓΥΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 277 έως και 284 του Π.Δ 
410/1995. 

2. Την 2001/17.3.2000 απόφασή μας, με την οποία συ- 
στήθηκεη Επιχείρηση «ΔΗΜΟΤΙΚΟ ΡΑΔΙΟΦΩΝΟ ΠΟΛΥ¬ 
ΓΥΡΟΥ». 

3. Την 357/2003 απόφαση του Δημοτικού Συμβουλίου 
Πολυγύρου, για τροποποίηση της συστατικής πράξης 
της Επιχείρησης. 

4. Την 5631/2000 απόφαση του Γενικού Γραμματέα 
Περιφέρειας Κεντρικής Μακεδονίας «Ορισμός εισηγη¬ 
τών και μεταβίβαση εξουσίας υπογραφής, «Με εντολή 
Γ εν. Γ ραμματέα αποφάσεων, εγγράφων και άλλων πρά¬ 
ξεων, στο Γενικό Δ/ντή στους Προιστ. Δ/νσεων, Τμημά¬ 
των και Γ ραφείων των υπηρεσιών της Περιφέρειας, 
αποφασίζουμε: 

Τροποποιείται η συστατική πράξη της Δημοτικής Επι¬ 
χείρησης «ΔΗΜΟΤΙΚΟ ΡΑΔΙΟΦΩΝΟ ΠΟΛΥΓΥΡΟΥ» ως 
κάτωθι: 

1. Αντικαθιστά το άρθρο 2 αυτής ως εξής: 

1. Επωνυμία της επιχείρησης θα είναι: «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΡΑΔΙΟΦΩΝΟΥ & ΤΗΛΕΟΡΑΣΗΣ ΠΟΛΥΓΥΡΟΥ». 

2. Στο άρθρο 4, μετά τη λέξη «ραδιοφωνικού «προστί¬ 
θενται οι λέξεις «και τηλεοπτικού». 

3. Στο άρθρο 5, «Μέσα για την επίτευξη των σκοπών» γί¬ 
νονται οι παρακάτω τροποποιήσεις: 

α) στη φράση «Δημοτικό Ραδιόφωνο Πολυγύρου» μετά 
τη λέξη «Ραδιόφωνο» προστίθενται οι λέξεις «και Τηλεό¬ 
ραση». 

β) Στην α. δραστηριότητα, όπου αναφέρεται η φράση 
«του Δημοτικού Ραδιόφωνου Πολυγύρου», μετά τη λέξη 
«Ραδιοφώνου» να προστεθούν οι λέξεις «και Τηλεόρασης». 

γ) Στη β. δραστηριότητα, όπου αναφέρεται η λέξη «του 
ραδιοσταθμού» να αντικατασταθεί με τη λέξη «του ραδιο¬ 
τηλεοπτικού σταθμού». 

δ) Στη δ. δραστηριότητα, όπου αναφέρεται η λέξη «ρα¬ 
διοφωνικών», να αντικατασταθεί με τη λέξη «ραδιοτηλεο¬ 
πτικών». 

ε) Στη δραστηριότητα ε, όπου αναφέρεται η λέξη «ρα¬ 
διοφωνικού προγράμματος», να αντικατασταθεί από τη 
λέξη «ραδιοτηλεοπτικού προγράμματος». 

4) Στο άρθρο 6 «Κεφάλαιο - περιουσιακά στοιχεία «, 
στην παρ. 1 όπου αναφέρεται η φράση «του Δημοτικού 
Ραδιοφώνου Πολυγύρου», μετά τη λέξη «Ραδιοφώνου» 
να προστεθούν οι λέξεις «και Τηλεόρασης» Από την πα¬ 
ρούσα τροποποίηση της συστατικής πράξης της επιχεί¬ 
ρησης του «Δημοτικού Ραδιοφώνου Πολυγύρου» δεν 
προκαλείται καμία δαπάνη σε βάρος του προϋπολογι¬ 
σμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 27 Φεβρουάριου 2004 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 13401/13 (6) 

Σύσταση Κέντρου Αθλητικών θεμάτων του Δήμου 
Τ ρίγλιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ 
410/1995. 

2. Την 15Β/2003 απόφαση του Δημ. Συμβουλίου Τρί- 
γλιας για τη σύσταση Κέντρου αθλητικών θεμάτων Δήμου 
Τρίγλιας. 

3. Την 5631/26.7.2000 απόφαση του Γενικού Γραμματέα 
Περιφέρειας Κεντρικής Μακεδονίας «Ορισμός εισηγητών 
και μεταβίβαση εξουσίας υπογραφής», «Με εντολή Γεν. 
Γραμματέα αποφάσεων, εγγράφων και άλλων πράξεων στο 
Γενικό Δ/ντή στους Προιστ. Δ/νσεων, Τμημάτων και Γρα¬ 
φείων, των υπηρεσιών της Περιφέρειας», αποφασίζουμε: 

Συστήνουμε Ν.Π.Δ.Δ με την επωνυμία «Κέντρο Αθλητι¬ 
κών θεμάτων με έδρα την Ν. Τριγλιά. Σκοπός του ως άνω 
Ν.Π.Δ.Δ. είναι: 

1. Νασυμβάλει: 

α) στην βελτίωση της φυσικής κατάστασης και στην 
ανάπτυξη αθλητικών δραστηριοτήτων των κατοίκων του 
Δήμου και ιδιαίτερα της Νεολαίας, καθώς και στη διάδο¬ 
ση και εφαρμογή σύγχρονης αθλητικής αντίληψης. 


β) στην ανάπτυξη κοινωνικής αγωνιστικής συνειδήσεως 
για μια καλύτερη ζωή, βασισμένη στα αθλητικά ιδεώδη. 

γ) στην ανάπτυξη της ευγενούς άμιλλας, του συναγωνι¬ 
σμού, της φιλαλληλίας, με βάση την λειτουργία των κοι¬ 
νωνιών και με σεβασμό στην προσωπικότητα του ατόμου. 

δ) στη μελέτη, προώθηση και επίλυση των τοπικών 
αθλητικώνπροβλημάτωντου Δήμου και ιδιαίτερατης Νε¬ 
ολαίας. 

ε) στην ανάπτυξη της κοινωνικής υπευθυνότητας, με 
βάση τη δημοκρατική ιδεολογία, την ελευθερία και τον 
αλληλοσεβασμό. 

2. Ο συντονισμός του έργου των Αθλητικών Συλλόγων 
και Σωματείων του Δήμου. 

3. Η διοργάνωση αθλητικών εκδηλώσεων σε συνεργασία ή 
μη με τους Αθλητικούς Συλλόγους και Σωματεία του Δήμου. 

4. Η στήριξη ηθική και υλική των Αθλητικών Συλλόγων 
και Σωματείων του Δήμου. Πόροι αυτού είναι: 

α) ετήσια επιχορήγηση του Δήμου ύψους 60.000 ευρώ, 
β) κάθε είδους συνδρομές, εισφορές, δωρεές, κληρο¬ 
νομιές, κληροδοτήματα. 

γ) κάθε τυχόν παροχή του κράτους ή άλλων νόμιμη πρό¬ 
σοδο 

δ) πρόσοδοι από την ίδια αυτού περιουσία 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο . 

Το συνιστώμενο Νομικό Πρόσωπο διοικείται από εννια- 
μελές Διοικητικό Συμβούλιο, που αποτελείται από: 

α) Το Δήμαρχο ή άλλο μέλος αιρετό ή μη που ορίζεται 
από το Δημ. Συμβούλιο, ως Πρόεδρο. 

β) Έξη (6) Δημότες ή κατοίκους, έναν από κάθε Δημ. 
Διαμέρισμα, που έχουν ανάλογη επαγγελματική ή κοινω¬ 
νική δράση η ειδικές γνώσεις, ως μέλη, 
γ) Δύο (2) Δημοτικούς Συμβούλους, ως μέλη 
Τα μέλη του Διοικητικού Συμβουλίου του ανωτέρω Νο¬ 
μικού Προσώπου, πλην του Δημάρχου, ορίζονται από το 
Δημοτικό Συμβούλιο του Δήμου. 

Το Διοικητικό Συμβούλιο εκλέγει από τα μέλη του τον 
Αντ/δρο και το Γ ραμματέα. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου και λήγει με την εγκατά¬ 
σταση των νέων μελών του Δημοτικού Συμβουλίου. 

Το ανωτέρω Νομικό Πρόσωπο εκπροσωπείται στα Δι¬ 
καστήρια και ενώπιον κάθε άλλης αρχής από τον Πρόε¬ 
δρο του Διοικητικού Συμβουλίου και όταν αυτός απου¬ 
σιάζει ή κωλύεται από τον Αντ/δρο. 

Με την απόφαση αυτή προκαλείται δαπάνη 60.000 ευ¬ 
ρώ εις βάρος του προϋπολογισμού του Δήμου Τρίγλιας, 
έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 15 Μαρτίου 2004 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 2483 (7) 

Κατάργηση του Ν.Π.Δ.Δ. με την επωνυμία «Πρότυπο 
Γηροκομείο Πολυγύρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 190 του Π.Δ. 410/1995 

2. Την 2982 /2.4.1999 απόφασή μας, που αφορά την σύ¬ 
σταση Νομικού Προσώπου με την επωνυμία «Πρότυπο 
Γηροκομείο Πολυγύρου. 

3. Την 199/1999 απόφαση του Δημοτικού Συμβουλίου Πο¬ 
λυγύρου, με την οποία καταργεί το Ν.Π.Δ.Δτου Δήμου Πο¬ 
λυγύρου με την επωνυμία «Πρότυπο Γηροκομείο Πολυγύ¬ 
ρου» το οποίο δημοσιεύθηκε στο ΦΕΚ 434/τ.Β 23.4.1999, 
διότι η σύσταση του Γηροκομείου Πολυγύρου είναι απα¬ 
ραίτητο να γίνει με Π.Δ/γμα σύμφωνα με το άρθρο 190 του 
Π.Δ410/1995 και όχι με απόφαση όπως έχει γίνει σύμφωνα 
μετά άρθρα 203 και 205του Π.Δ/τος410/95. 

4. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
«Ορισμός εισηγητών και μεταβίβαση εξουσίας υπογραφής, 
«Με εντολή Γεν. Γραμματέα αποφάσεων, εγγράφων και άλ¬ 
λων πράξεων στο Γενικό Διευθυντή στους Προιστ. Δ/νσεων, 
Τμημάτων και Γ ραφείων, των υπηρεσιών της Περιφέρειας», 
αποφασίζουμε: 

Καταργούμε το Ν.Π.Δ.Δ. του Δήμου Πολυγύρου με την 
επωνυμία» Πρότυπο Γηροκομείο Πολυγύρου, το οποίο 
δημοσιεύθηκε στο ΦΕΚ 434/τ.Β/23.4.1999 διότι η σύστα¬ 
ση του Γηροκομείου Πολυγύρου, το είναι απαραίτητο να 
γίνει με Π.Δ/γμα σύμφωνα με το άρθρο 190 του Π.Δ/τος 
410/1995 και όχι με απόφαση, σύμφωνα μετά άρθρα 203 
και 205 του Π.Δ/τος 410/1995. 

Από τις διατάξεις αυτής της απόφασης δεν προκαλείται 
δαπάνη εις βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 4 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 

ΣΤΑΜΑΤΙΑ ΚΛΑΜΟΥΡΗ 
-♦- 

Αριθ. οικ. 2591 (8) 

Χορήγηση άδειας ασκήσεως επαγγέλματος Κοιν. Λει¬ 
τουργού στηνΤσιαούση Χαρίκλειατου Αλεξ. κάτοικο 
Πατρών. 

Ο ΝΟΜΑΡΧΗΣ ΑΧΑΪΑΣ 

Με την 2557/2004 απόφαση του Νομάρχη Αχάΐας χορη¬ 
γείται στην κοινωνική λειτουργό Τσιαούση Χαρίκλειατου 
Αλέξανδρου κάτοικο Πατρών, άδεια ασκήσεως επαγγέλ¬ 
ματος Κοινών. Λειτουργού. 

Πάτρα, 22 Μαρτίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
Π. ΧΡΟΝΟΠΟΥΛΟΥ 

-♦- 

Αριθ. ΚΗ/2360 (9) 

Καθιέρωση υπερωριακής εργασίας Α' εξαμήνου 2004 για 
τις ανάγκες ποιοτικού και ποσοτικού ελέγχου των 
υπαλλήλώντης Ν.Α. Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Το άρθρο 25 παρ. 7του Ν. 2738/9.9.99 (ΦΕΚ 180Α) με 
το οποίο οι αποφάσεις για υπερωριακή απασχόληση των 
υπαλλήλων που υπηρετούν στη Ν.Α. εκδίδονται πλέον 
από τον οικείο Νομάρχη. 

2. Τις διατάξεις της παρ. 1 και 10 της από 29.12.1990 
πράξεως Νομοθετικού περιεχομένου «περί διαρθρώσε- 
ως πενθημέρου εβδομάδας εργασίας των δημοσίων εν 
γένει Υπηρεσιών και ρυθμίσεως συναφών θεμάτων» που 
κυρώθηκε και τροποποιήθηκε με το Ν. 1157/81. 

3. Τις υπάρχουσες ανάγκες τις υπηρεσίας μας για τη 


διενέργεια του ποιοτικού ελέγχου των εξαγομένων - ει- 
σαγομένων και στο εσωτερικό της χώρας διακινουμένων 
γεωργικών προϊόντων. 

4. Την 237441/4.3.2004 Υπερωρίες Α' εξαμήνου 2004 
για τους Υπαλλήλους των Νομαρχιακών Αυτοδιοικήσεων 
που ασχολούνται με τον ποιοτικό και ποσοτικό έλεγχο των 
νωπών και μεταποιημένων γεωργικών προϊόντων φυτικής 
προέλευσης, αποφασίζουμε: 

Κρίνουμε απαραίτητη την καθιέρωση για το Α' εξάμηνο 
2004, υπερωριακής εργασίας καθώς και εργασίας κατά 
τις Κυριακές εξαιρέσιμες και νυχτερινές ώρες, τριών (3) 
Γεωπόνων που θα ασχοληθούν με τον ποιοτικό και ποσο¬ 
τικό έλεγχο των εισαγομένων, εξαγομένων, αποσυρόμε- 
νων ή διακινουμένων στις χώρες της Ευρωπαϊκής Ένω¬ 
σης γεωργικών προϊόντων, Νωπών και μεταποιημένων ως 
εξής: 

Α. Ώρες απογευματινής εργασίας για τον ποιοτικό 
έλεγχο των νωπών γεωργικών προϊόντων 200. 

Β. Ώρες Κυριακών, εξαιρέσιμων και νυχτερινών για τον 
ποιοτικό έλεγχο των νωπών γεωργικών προϊόντων 20. 

Σύνολο ωρών: 200. 

Συνολική Δαπάνη: 1.120,00 ευρώ. 

Η κάλυψη της δαπάνης για την υπερωριακή εργασία 
που προκύπτει θα γίνει από το Υπουργείο Γεωργίας, 
έτους 2004. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καστοριά, 16 Μαρτίου 2004 

Ο Νομάρχης κ.α.α. 

Ο Αναπλ. Νομάρχης 
ΠΑΣΧΑΛΗΣ ΓΚΕΤΣΙΟΣ 

-♦- 

Αριθ. ΔΥΠ/Β1/Φ.55 Ατ,/7362 (10) 

Αναγνώριση Συλλόγου με την επωνυμία «Σύλλογος Γονέ- 
ων και Φίλων του Κέντρου Δημιουργικής Απασχόλη¬ 
σης Α με Α της Δημοτικής Επιχείρησης Πολύπλευρης 
Ανάπτυξης Γιαννιτσών ΔΕΠΑΓ» ως ειδικώς φιλανθρω¬ 
πικό. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «ίδρυση Νομαρχιακής Αυτοδιοίκησης», 
όπως τροποποιήθηκε. 

2. Το Ν.Δ. 1111/72 (ΦΕΚΑ’ 23): «Περί Φιλανθρωπικών 
Σωματείων». 

3. Την 204/1998 απόφαση Μονομελούς Πρωτοδικείου 
Γ ιαννιτσών. 

4. Την από 27.2.2004 αίτηση του Συλλόγου με τα απα¬ 
ραίτητα δικαιολογητικά. 

5. Το γεγονός ότι με την παρούσα δεν προκαλείται δα¬ 
πάνη για το Δημόσιο, αποφασίζουμε: 

Αναγνωρίζουμε το υπό την επωνυμία «Σύλλογος Γονέ- 
ων και Φίλων του Κέντρου Δημιουργικής Απασχόλησης Α 
με Α της Δημοτικής Επιχείρησης Πολύπλευρης Ανάπτυ¬ 
ξης Γ ιαννιτσών ΔΕΠΑΓ». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 27 Φεβρουάριου 2004 

Ο Νομάρχης 
ΠΑΚΗΣ ΣΙΒΕΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2717 (11) 

Μεταφορά κενών οργανικών θέσεων Δ.Ε.Π. σε Τμήματα 
του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Π.Δ. 83/84, όπως τροποποιήθηκε 
και ισχύει σήμερα. 

2. Τις διατάξεις των άρθ. 13,20 και21τουΝ. 1268/82. 

3. Τις διατάξεις των άρ. 13 και Μπαρ. 5α του Ν. 2817/ 
2000 (ΦΕΚ78/τ.Α'/14.3.2000). 

4. Τις διατάξεις του Π.Δ. 125/88 (ΦΕΚ59/τ.Α'/28.3.88). 

5. Το 3140/9.5.2000 έγγραφο με το οποίο μεταφέρθη¬ 
καν οι κενές οργανικές θέσεις Δ.Ε.Π. 

6 . Την απόφαση του Πρυτανικού Συμβουλίου στην 
104/18.2.2004 συνεδρίασή του, αποφασίζουμε: 

την μεταφορά κενών οργανικών θέσεων Δ.Ε.Π. και 
ΕΤΕΠ σε Τμήματα του Πανεπιστημίου Θεσσαλίας, ως 


εξής: 

ΤΜΗΜΑΤΑ Δ.Ε.Π. 

Παιδαγωγικό Ειδικής Αγωγής 1 

Βιοχημείας και Βιοτεχνολογίας 1 

ΣΥΝΟΛΟ 2 


Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 2 Μαρτίου 2004 

Ο Πρύτανης 

ΚΩΝ/ΝΟΣ ΜΠΑΓΙΑΤΗΣ 
-♦- 

Αριθ. 309/48 (12) 

Κανονισμός Καθορισμού Τελών για Ενέργειες επί Ονο¬ 
μάτων Χώρου (Ωοιτιαίη Ναιτίθε) με κατάληξη .ρτ. 

Η ΕΘΝΙΚΗ ΕΠΙΤΡΟΠΗ 

ΤΗΛΕΠΙΚΟΙΝΩΝΙΩΝ ΚΑΙ ΤΑΧΥΔΡΟΜΕΙΩΝ (ΕΕΤΤ) 
Έχοντας υπόψη: 

α. το Ν. 2867/2000 «Οργάνωση και Λειτουργία των Τη¬ 
λεπικοινωνιών και άλλες Διατάξεις» (ΦΕΚ 273/Α/2000), 
ιδίως το άρθρο 3, παράγρ.14, στοιχεία α' και κη', 
β. την απόφασή της ΑΠ.: 268/73/25.11.2002 «Κανονι¬ 
σμός Διαχείρισης και Εκχώρησης Ονομάτων Χώρου (Ωο- 
πηαίη Ναιτίθε) με κατάληξη . 91 ·» (ΦΕΚ 1617/Β/2002) και 
ιδίως το άρθρο 16 αυτής, 

γ. την από 31 Ιουλίου 2003 Σύμβαση Υπηρεσιών της 
ΕΕΤΤ με το ΙΤΕ όπως τροποποιήθηκε και ισχύει, 
δ. τα αποτελέσματα της Δημόσιας Διαβούλευσης που 
διενεργήθηκε από την ΕΕΤΤ κατά την περίοδο 2.12.2003 
έως και 9.1.2004, με αντικείμενο την «Υποβολή απόψεων 
σχετικά με το έργο του Μητρώου για το ,ΟΡ», 
ε. το γεγονός ότι απότις διατάξεις αυτήςτης Απόφασης 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζει: 

Εκδίδει Κανονισμό Καθορισμού Τελών για Ενέργειες 
επί Ονομάτων Χώρου (Ωοιτΐ 3 ίη Νβιτίθε) με κατάληξη .ρΓ, 
έχοντα ως εξής: 

Άρθρο 1 

Σκοπός - Πεδίο Εφαρμογής 

1. Σκοπός της παρούσας Απόφασης είναι: 

(α) Ο καθορισμός του ανωτάτου ορίου των τελών που 


καταβάλλει ο Καταχωρούμενος στον Καταχωρητή για την 
εκχώρηση, ανανέωση και μεταβίβαση ονομάτων χώρου 
(άοΓηβίη Π3ΓΠΘ5) με κατάληξη ,ρΓ. 

(β) Ο καθορισμός των τελών που αποδίδονται από τον 
Καταχωρητή στην ΕΕΤΤ για την εκχώρηση, ανανέωση και 
μεταβίβαση ονομάτων χώρου (άοΓπβίπ παηίθε) με κατά¬ 
ληξη ,ρι-. 

Άρθρο 2 

Τέλη εκχώρησης και χρήσης ονομάτων χώρου 

1. Για κάθε πράξη εκχώρησης, ανανέωσης ή μεταβίβα¬ 
σης Ονόματος Χώρου με κατάληξη ,ρΓ ο Καταχωρητής 
αποδίδει στην ΕΕΤΤ ένδεκα ευρώ και ογδόντα λεπτά 
(11,80). Δεν υποβάλλονται τέλη σε περίπτωση αίτησης 
για εκχώρηση, ανανέωση ή μεταβίβαση η οποία απορρί¬ 
πτεται. 

2. Οι Καταχωρητές είναι αποκλειστικά υπεύθυνοι, επί 
ποινή αποκλεισμού από τον εγκεκριμένο από την ΕΕΤΤ 
Κατάλογο Καταχωρητών, για την καταβολή στην ΕΕΤΤ 
των τελών για εκχωρήσεις, ανανεώσεις ή μεταβιβάσεις 
Ονομάτων Χώρου με κατάληξη .ρι-των Καταχωρουμένων 
που εξυπηρετούν. 

3. Σε περίπτωση που δεν αποδοθούν τα τέλη εκχώρη¬ 
σης, ανανέωσης ή μεταβίβασης Ονόματος Χώρου με κα¬ 
τάληξη ,ρΓ η ΕΕΤΤ προχωρά σε ανάκληση της πράξης. 

4. Το ανώτατο όριο των τελών που δύναται να καταβάλ¬ 
λει ο Καταχωρούμενος στον Καταχωρητή ορίζεται ως 
εξής: 

(α) Σαράντα Τέσσερα (44) Ευρώ + Φ.Π.Α. για εκχώρη¬ 
ση Ονόματος Χώρου με κατάληξη .ρΓ 

(β) Σαράντα Τέσσερα (44) Ευρώ + Φ.Π.Α. για μεταβίβα¬ 
ση ονόματος χώρου με κατάληξη .ρΓ 

(γ) Είκοσι Εννέα Ευρώ και Τριάντα Λεπτά (29,30) + 
Φ.Π.Α. για ανανέωση ονόματος χώρου με κατάληξη ,ρΓ 

Στα ως άνω τέλη συμπεριλαμβάνεται το τέλος που απο¬ 
δίδεται από τον Καταχωρητή στην ΕΕΤΤ. 

Ο Καταχωρητής δύναται να απαιτεί την πληρωμή των 
ανωτέρω ποσών και σε περίπτωση που δεν απαιτείται κα¬ 
ταβολή τελών στην ΕΕΤΤ. 

5. Τα τέλη που απαιτεί ο Καταχωρητής από τον Κατα- 
χωρούμενο καθώς οι Γενικοί Όροι Συναλλαγών που διέ- 
πουντις ενέργειες επί ονομάτων χώρου με κατάληξη .ρΓ 
θα πρέπει να αναγράφονται στο δικτυακό τόπο του Κατα¬ 
χωρητή. 

6 . Η αναγραφή των τελών θα γίνεται σε ευδιάκριτη και 
εύκολα προσβάσιμη θέση του δικτυακού τόπου του Κα¬ 
ταχωρητή ούτως ώστε να δύνανται οι αρμόδιες υπηρε¬ 
σίες της ΕΕΤΤ να διενεργούν ελέγχους τιμών κατά βού¬ 
ληση. 

7. Απαγορεύεται, επί ποινή αποκλεισμού από τον εγκε¬ 
κριμένο από την ΕΕΤΤ Κατάλογο Καταχωρητών, η επιβο¬ 
λή από Καταχωρητή σε Καταχωρούμενο τελών υψηλοτέ- 
ρων από αυτά που ορίζονται στην παρ. 4 του παρόντος 
άρθρου. 

Η παρούσα Απόφαση τίθεται σε ισχύ από την ημερομη¬ 
νία δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Μαρτίου 2004 

Ο Πρόεδρος 
ΕΜΜ. Α. ΓΙΑΚΟΥΜΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Στην21959/Δ4/1.3.2004 υπουργική απόφαση «Τροποποί¬ 
ηση της 76/Δ4/16.1.2004 υπουργικής απόφασης ΥΠΕΠΘ», 
που δημοσιεύθηκε στο ΦΕΚ 473, τεύχος Β75.3.2004, γίνε¬ 
ται η εξής διόρθωση: 

Από το λάθος: Στην αρμοδιότητα του 4ου Γραφείου 
Π.Ε. Ανατ. Αττικής υπάγονταιτα δημόσια και ιδιωτικά σχο¬ 
λεία των Δήμων και Κοινοτήτων Αγίου Στεφάνου, Αυλώνα, 
Άνοιξης, Αφιδνών, Βαρνάβα, Δροσιάς, Διονύσου, Καλά¬ 
μου, Καπανδριτίου, Κρυονερίου, Μαλακάσας, Μαρκό- 
πουλου Ωρωπού, Πολυδενδρίου, Ροδόπολης, Σταμάτας, 
Συκάμινου, Ωρωπίων (Νέων Παλατίων - Σκάλας Ωρωπού) 
και των οικισμών Αγίων Αποστόλων, Μιλεσίου, Χαλκου- 
τσίου, Ωρωπού, Κάτω Σουλίου και Τύμβου Μαραθώνα. 

Στο σωστό: Στην αρμοδιότητα του 4ου Γραφείου Π. Ε. 
Ανατ. Αττικής υπάγονταιτα δημόσια και ιδιωτικά σχολεία 
των Δήμων και Κοινοτήτων Αγίου Στεφάνου, Αυλώνα, 
Άνοιξης, Αφιδνών, Βαρνάβα, Δροσιάς, Διονύσου, Καλά¬ 
μου, Καπανδριτίου, Κρυονερίου, Μαλακάσας, Μαρκό- 
πουλου Ωρωπού, Πολυδενδρίου, Ροδόπολης, Σταμάτας, 
Συκάμινου, Ωρωπίων (Νέων Παλατίων - Σκάλας Ωρωπού). 

(Από το Υπουργείο Εθνικής 
Παιδείας και Θρησκευμάτων. 

* (14) 

Στην 170306/9.1.2004 απόφαση του Υπουργού Εργασίας 
και Κοινωνικών Ασφαλίσεων με θέμα «Επανασύσταση και συ¬ 
γκρότηση Ομάδας Εργασίας γραμματειακής και τεχνικής 
υποστήριξης της διαδικασίας της τεχνικής αξιολόγησης των 
προσφορώντων υποψηφίων αναδόχωντου ανοικτού δημόσι¬ 
ου διεθνούς διαγωνισμού του έργου «Κατάρτιση ανέργων σε 
πιστοποιημένα Κέντρα Επαγγελματικής Κατάρτισης (ΚΕΚ) 
2004-2006» που προκηρύχθηκε με την 178015/20.5.2003 
απόφαση του Υπουργού Εργασίας και Κοινωνικών Ασφαλί¬ 
σεων και εντάσσεται στο Ε.Π. «Απασχόληση και Επαγγελμα¬ 
τική Κατάρτιση», και δημοσιεύτηκε στο ΦΕΚ 260/10.2.2004, 
τίθενται στην Ομάδα Εργασίας τα εξής ονόματα: 

Φουγιαξής Ιωάννης: (Ιδιωτ Υπαλ ΜΟΔ ΑΕ- Αποσπ στην 
Ειδ. Υπηρ. Συντον. και Παρακολ. Δράσεων ΕΚΤ Υπ. Εργα¬ 
σίας και Κοινωνικών Ασφαλίσεων). 

Αλεξόπουλος Μάριος: (Ιδιωτ Υπαλ ΜΟΔ ΑΕ - Αποσπ. 
στην Ειδ. Υπηρ. Συντον. και Παρακολ. Δράσεων ΕΚΤ Υπ. 
Εργασίας και Κοινωνικών Ασφαλίσεων). 

(Από το Υπουργείο 
Απασχόλησης και Κοινωνικής Προστασίας) 


(15) 

Στην 170307/9.1.2004 απόφαση του Υπουργού Εργα¬ 
σίας και Κοινωνικών Ασφαλίσεων με θέμα «Επανασύστα¬ 
ση και συγκρότηση Ομάδας Εργασίας γραμματειακής και 
τεχνικής υποστήριξης της διαδικασίας της τεχνικής αξιο¬ 
λόγησης των προσφορών των υποψηφίων αναδόχωντου 
ανοικτού δημόσιου διεθνούς διαγωνισμού του έργου 
«Κατάρτιση εργαζομένων επιχειρήσεων του ιδιωτικού το¬ 
μέα σε πιστοποιημένα Κέντρα Επαγγελματικής Κατάρτι¬ 
σης (ΚΕΚ)» που προκηρύχθηκε με την υπ’ αριθμ 
179094/4.6.2003 Απόφαση του Υπουργού Εργασίας και 
Κοινωνικών Ασφαλίσεων και εντάσσεται στο Ε Π «Απα¬ 
σχόληση και Επαγγελματική Κατάρτιση», και δημοσιεύ¬ 
τηκε στο ΦΕΚ 259/10.2.2004, τίθενται τρία μέλη στην 
Ομάδα Εργασίας ως εξής: 

Τσουκνίδας Βησσαρίων: (Ιδιωτ Υπαλ ΜΟΔ ΑΕ - Αποσπ. 
στην Ειδ. Υπηρ. Συντον. και Παρακολ. Δράσεων ΕΚΤ Υπ. 
Εργασίας και Κοινωνικών Ασφαλίσεων). 

Φουγιαξής Ιωάννης: (Ιδιωτ Υπαλ ΜΟΔ ΑΕ - Αποσπ. στην 
Ειδ. Υπηρ. Συντον. και Παρακολ. Δράσεων ΕΚΤ Υπ. Εργα¬ 
σίας και Κοινωνικών Ασφαλίσεων). 

Αλεξόπουλος Μάριος: (Ιδιωτ Υπαλ ΜΟΔ ΑΕ - Αποσπ. 
στην Ειδ. Υπηρ. Συντον. και Παρακολ. Δράσεων ΕΚΤ Υπ. 
Εργασίας και Κοινωνικών Ασφαλίσεων). 

(Από το Υπουργείο 
Απασχόλησης και Κοινωνικής Προστασίας) 

(16) 

Στην 07/ΔΤΑ/18339/03+296/26.1.2004 απόφαση Γενι¬ 
κού Γραμματέα Περιφέρειας Αττικής (περί έγκρισης συμ¬ 
μετοχής των Δήμων Μοσχάτου και Ιλίου ως νέων μελών 
στο Σύνδεσμο Δήμων Περιοχής Πειραιά και Δυτικής Αττι¬ 
κής, για το περιβάλλον), (ΦΕΚ 237/Β" τ,/9.2.2004), διορ¬ 
θώνεται: 

Το εσφαλμένο στην παράγραφο 6): «Τις 34/2003 και 
40/2003 αποφάσεις του Δημοτικού Συμβουλίου του Συν¬ 
δέσμου «περί αποδοχής συμμετοχής των Δήμων Μοσχά¬ 
του και Ιλίου αντίστοιχα, στο Σύνδεσμο ως νέα μέλη από 
1.4.2004...». 

Στο ορθό: «Τις 34/2003 και 40/2003 αποφάσεις του Δι¬ 
οικητικού Συμβουλίου του Συνδέσμου «περί αποδοχής 
συμμετοχής των Δήμων Μοσχάτου και Ιλίου αντίστοιχα, 
στο Σύνδεσμο ως νέα μέλη από 1.1.2004...». 

(Από την Περιφέρεια Αττικής) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Οίίρ: νννννν.θΙ.^Γ - θ-ιτοίΙ: ννθβηπ35ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210)413 5228 

ΚΕΡΚΥΡΑ -Σαμαρά 13 

(26610) 89 127 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πλ. Ελευθερίας 1 

(2810) 396 409 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 

(22510) 46 888 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιΌ, προσαυξανόμενη κατά 0,20 θυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΟ: 


Τεύχος 


Περίοδος 


Ευπο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων Ετήσιο 50 

Ν.Π.Δ.Δ. Ετήσιο 50 

Παράρτημα Ετήσιο 50 

Εμπορικής και Βιομηχανικής Ιδιοκτησίας Ετήσιο 100 

Ανωτάτου Ειδικού Δικαστηρίου Ετήσιο 5 

Διακηρύξεων Δημοσίων Συμβάσεων Ετήσιο 200 

Διακηρύξεων Δημοσίων Συμβάσεων Εβδομαδιαίο 5 

Α.Ε. & Ε.Π.Ε Μηνιαίο 100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυιΌ προσαυξανόμενη 
κατά 1 θυιΌ ανά 50 σελίδες. 

• Η τιμή πώλησης σε μορφή οά- γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 

Τα παραπάνω οά-Γοπι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊπΙθγπθΙ : ΗΗρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβιτιβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































